REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

KLASA: 602-02/17-16/09

URBROJ: 238-27-15-10-17-2

Bregana, 8. 11. 2017.

Z A P I S N I K

sa 9. sjednice Školskog odbora OSNOVNE ŠKOLE MILANA LANGA, BREGANA održane elektronskim putem koja je započela 3. 11. 2017. godine u 15,00 sati i s rokom očitovanja do 6. 11. 2017. godine do 12,00 sati.

Predsjednica Školskog odbora Sanja Rapljenović uputila je svim članovima elektronski poziv s dnevnim redom i obrazloženim zahtjevom Ravnatelja za davanje prethodne suglasnosti za zasnivanje radnog odnosa i za odobrenje izvanučioničke nastave u inozemstvo - Pečuh, Mađarska u trajanju od 1 dana u sklopu ekskurzije za učenike sedmih razreda (zahtjevi u prilogu).

Dnevni red:

1. Usvajanje dnevnog reda
2. Verifikacija zapisnika s 8. sjednice Školskog odbora od 17. 10. 2017.
3. Davanje prethodne suglasnosti ravnatelju za zasnivanje radnog odnosa na određeno

vrijeme

1. Odobrenje izvanučioničke nastave u Pečuh, Mađarska učenicima sedmih razreda

Predsjednica Školskog odbora Sanja Rapljenović konstatirala je da je do isteka roka pristiglo očitovanje šest članova Školskog odbora: Ivane Smolej Kolarek, Sanje Rapljenović, Valentine Martinček, Iris Gović Penić, Ivana Piškulića i Josipa Petrića (u prilogu zapisnika).

Ad-1 Usvajanje dnevnog reda

Dnevni red je jednoglasno usvojen.

Ad-2 Verifikacija zapisnika s 8. sjednice Školskog odbora održane dana 12. 7. 2017.

Predsjednica Školskog odbora temeljem prispjelih očitovanja članova Školskog odbora

konstatirala je da su se svi članovi izjasnili da nemaju primjedbi na zapisnik s 8. sjednice Školskog odbora i da ga prihvaćaju.

Predsjednica Školskog odbora je konstatirala da je jednoglasno donesena sljedeća

ODLUKA

Usvaja se Zapisnik s 8. sjednice Školskog odbora održane dana 17. 10. 2017. godine.

Ad-3 Davanje prethodne suglasnosti ravnatelju za zasnivanje radnog odnosa na određeno vrijeme

Predsjednica Školskog odbora Sanja Rapljenović temeljem prispjelih očitovanja članova (u prilogu) konstatirala je da je temeljem odredbi članka 107. st. 10. podst. 1. i članka 114. Zakona o odgoju i obrazovanju u osnovnoj i srednjoj školi (NN br: 87/08, 86/09, 92/10, 105/10, 90/11, 16/12, 86/12, 94/13, 152/14. i 7/17.) i čl. 40. Statuta, jednoglasno donesena sljedeća

O D L U K A

Daje se prethodna suglasnost ravnatelju Škole za zasnivanje radnog odnosa na određeno vrijeme jer obavljanje poslova ne trpi odgodu sa:

1. GLORIOM ZMIJAREVIĆ, mag. pedagogije i mag. sociologije za obavljanje poslova radnog mjesta stručna suradnica defektolog - nestručno na određeno vrijeme do povratka stručne suradnice defektolog Ljiljane Fresl na rad odnosno do zasnivanja radnog odnosa temeljem natječaja ili drugi propisan način, ali ne dulje od 60 dana
2. MILANOM NIKOLIĆEM, sveučilišni prvostupnik edukacije matematike za obavljanje poslova radnog mjesta učitelja matematike na određeno vrijeme zbog zamjene učiteljice matematike Maje Pritišanac Jug, a trajat će do zasnivanja radnog odnosa temeljem natječaja ili drugi propisan način, ali ne dulje od 60 dana.

Ad-4 Odobrenje izvanučioničke nastave u Pečuh, Mađarska učenicima sedmih razreda

Predsjednica Školskog odbora Sanja Rapljenović temeljem prispjelih očitovanja članova, konstatirala je da je temeljem čl. 37. Zakona o odgoju i obrazovanju u osnovnoj i srednjoj školi i članka 7. i 18. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (NN br: 67/14, 81/15), jednoglasno donesena sljedeća

ODLUKA

Odobrava se izvanučionička nastava za učenike sedmih razreda u Pečuh, Mađarska u trajanju od 1 dana u sklopu ekskurzije u Slavoniju koja će se organizirati u lipnju 2018. godine.

Izvanučionička nastava iz stavka 1. ove Odluke organizirat će se i provesti sukladno Pravilniku o izvođenju izleta, ekskurzija i drugih odgojno-obrazovnih aktivnosti izvan škole.

Završeno 6. 11. 2017. u 12,00 sati.

Zapisničar: Predsjednica Školskog odbora:

Ljiljana Sečkar Sanja Rapljenović, prof.